***Ion Creangă-viața și opera***

**1837**- 1 martie este data scrisă de Ion Creangă în *Fragment de biografie* ca fiind data lui de naștere; această dată este acceptată de unii critici și contestată de alții care aduc ca dovadă o condică (mitrică) de nou-născuți, unicul documnet oficial găsit, care precizează că autorul s-ar fi născut pe 10 iunie 1839;

* Este născut în satul Humulești, județul Neamț, "*din părinți români, Ștefan a lui Petrea Ciubotariul*

*din Humulești și soția sa Smaranda, născută David Creangă, din satul Pipirig, județul Neamț";*

**1847-** începe școala de pe lângă biserica din satul natal, pregătit de dascălul din sat, Vasile a Ilioaei. La îndemnul lui David Creangă, îşi continuă învăţătura, dar pentru puţin timp, la şcoala din Broşteni, de sub conducerea lui Neculai Nanu, înfiinţată de marele logofăt Alecu Balş;

**1853-**  este înscris la Şcoala Domnească de la Târgu Neamţ, sub numele Ştefănescu Ion. Acolo, el îl are ca profesor pe părintele Isaia Teodorescu (Popa Duhu);

**1854**- După dorinţa mamei, care voia să-l facă preot, el este înscris la Şcoala catihetică din Fălticeni ("fabrica de popi"). Aici, el apare sub numele de Ion Creangă, nume pe care l-a păstrat tot restul vieţii;

**1855**- După desfiinţarea şcolii din Fălticeni, este silit să plece la Iaşi, absolvind cursul inferior al Seminarului teologic "Veniamin Costachi" de la Socola; din 1855 până în 1859, Creangă urmează cursurile seminarului, iar apoi, luând atestatul, revine în satul natal;

**1859**- Se însoară mai târziu la Iaşi, cu Ileana, fiica preotului Ioan Grigoriu de la biserica *Patruzeci de sfinţi* din Iaşi devenind diacon al acesteia (26 decembrie);

**1861**-figurează printre cei 14 studenţi înscrişi la Facultatea de Teologie din Iaşi, abia înfiinţată în 1860. În anul şcolar 1862-1863 nu mai apare în scriptele facultăţii, care de altfel se şi desfiinţează curând;

**1864**- urmează, cu scopul de a intra în învăţământ, Şcoala Preparandală, prima şcoală de învăţători din Moldova. Un an mai târziu, la examenul general la care a fost supus în 10 iunie **1865,** a primit la toate obiectele nota "eminenţa" (religie, pedagogie, gramatica română, aritmetică, cosmografie, fizică, caligrafie, muzică vocală, aptitudine pedagogică şi purtare); tot acum Al. I. Cuza semnează decretul de numire provizorie a institutorului Ion Creangă la clasa întâi, secţiunea II de la Şcoala Primară "Trei Ierarhi";

**1868**- scoate abecedarul *Metodă nouă de scriere şi cetire* pe care îl îmbunătăţeşte cu includerea în ediţia a V-a (Iaşi, 1876) a povestirii *Ursul păcălit de vulpe*. Manualul *Învăţătorul copiilor* a crescut în importanţă prin introducerea poveştilor *Inul şi cămeşa*, *Poveste şi Păcală.* Ignorarea canoanelor religioase, ca şi criticarea ierarhiei bisericeşti, i-a atras destituirea din funcţia de diacon, iar ulterior, când la conducerea ministerului se afla Cristian Tell, a fost scos şi din învăţământ.

**1875**- îl cunoaşte pe Mihai Eminescu, atunci revizor şcolar la Iaşi şi Vaslui, cu care se împrieteneşte. Între 1875 şi 1883, la îndemnul poetului, el scrie o serie de manuscrise care conţin cele mai importante opere ale sale;

**1878**- sunt publicate primele două părţi din *Amintiri din copilărie* (ianuarie, aprilie) şi *Popa Duhu* (noiembrie).

**1880**- în revista "Album macedo-român" publică *Moş Ion Roată*;

**1882**- partea a treia a *Amintirilor...* este publicată în martie;

**1883**- în Almanahul Societăţii Academice Social-Literare "România Jună" din Viena apare povestirea *Ion Roată şi Vodă Cuza*, reprodusă în "Convorbiri literare" din iunie acelaşi an;

**1887**- renunță la renunţă la învăţământ şi solicită pensionarea;

**1889-** La câteva luni de la moartea (la 15 iunie 1889) lui Eminescu, în 1889, în noaptea de Anul Nou, se stinge la Iaşi, fiind înmormântat în cimitirul "Eternitatea";

**1892-** Ultima parte a *Amintirilor...* apare integral în al doilea volum al ediţiei de la Iaşi ;

**1898**- apare *Făt Frumos, fiul iepei* în "Convorbiri literare" din martie;

**Poveşti**

*Capra cu trei iezi (1875)*

*Dănilă Prepeleac (1876)*

*Fata babei şi fata moşneagului (1877)*

*Făt Frumos, fiul iepei*

*Povestea lui Harap-Alb (1877)*

*Ivan Turbincă (1878)*

*Povestea lui Ionică cel prost*

*Povestea lui Stan-Păţitul (1877)*

*Povestea porcului (1876)*

*Povestea poveştilor (1877-1878)*

*Povestea unui om leneş (1878)*

*Punguţa cu doi bani (1875)*

*Soacra cu trei nurori (1875)*

**Povestiri**

*Acul şi barosul (1874)*

*Cinci pâini"' (1883)*

*Inul şi cămeşa (1874)*

*Ion Roată şi Cuza-Vodă (1883)*

*Moş Ion Roată şi Unirea (1880)*

*Păcală (1880)*

*Prostia omenească (1874)*

*Ursul păcălit de vulpe (1880)*